รัฐบาลไทย-ข่าวทำเนียบรัฐบาล-รองปลัดกระทรวงมหาดไทยนำคณะเยี่ยมชมนิทรรศการ “การเรียนรู้สู่คุณธรรมนำชีวิต” เพื่อเสริมสร้างและพัฒนาแนวความคิดด้านคุณธรรม จริยธรรม แก่บุคลากรในสังกัด
วันจันทร์ที่ 31 กรกฎาคม 2560
รองปลัดกระทรวงมหาดไทยนําคณะเยี่ยมชมนิทรรศการ “การเรียนรู้สู่คุณธรรมนําชีวิต” เพื่อเสริมสร้างและพัฒนาแนวความคิดด้านคุณธรรม จริยธรรม แก่บุคลากรในสังกัด
รองปลัดกระทรวงมหาดไทยนําคณะเยี่ยมชมนิทรรศการ “การเรียนรู้สู่คุณธรรมนําชีวิต” เพื่อเสริมสร้างและพัฒนาแนวความคิดด้านคุณธรรม จริยธรรม แก่บุคลากรในสังกัด
วันนี้ (31 ก.ค. 60) เวลา 09.00 น. ที่ ห้างทวีกิจคอมเพล็กซ์ ชั้น 4 อําเภอเมืองสระบุรี จังหวัดสระบุรี นายสุทธิพงษ์ จุลเจริญ รองปลัดกระทรวงมหาดไทย พร้อมด้วย ข้าราชการและเจ้าหน้าที่หน่วยงานในสังกัดกระทรวงมหาดไทย เข้าเยี่ยมชมการจัดนิทรรศการ “การเรียนรู้สู่คุณธรรมนําชีวิต” ซึ่งจัดขึ้นโดย จังหวัดสระบุรี ร่วมกับคณะสงฆ์จังหวัดสระบุรี และทุกภาคส่วนที่ได้ร่วมจัดโครงการหมู่บ้านรักษาศีล 5 และโรงเรียนรักษาศีล 5 โดยมีวัตถุประสงค์เพื่อ ส่งเสริมให้เกิดการแลกเปลี่ยนเรียนรู้ระหว่าง บ้าน วัด โรงเรียน (บวร) ตลอดจนเป็นการเชื่อมโยงโครงการหมู่บ้านรักษาศีล 5 โรงเรียนรักษาศีล 5 และโครงการโรงเรียนคุณธรรมตามนโยบายของรัฐบาล เพื่อร่วมกันพัฒนาให้ประชาชนและเยาวชนมีคุณธรรมนําชีวิต และมีความสุขในการดําเนินชีวิตด้วย ศีล สมาธิ และปัญญา
นายสุทธิพงษ์ จุลเจริญ รองปลัดกระทรวงมหาดไทย กล่าวว่าตนในนามของกระทรวงมหาดไทย รู้สึกเป็นเกียรติอย่างยิ่ง และขอขอบพระคุณคณะผู้จัดงานเป็นอย่างสูง ที่ได้ให้เกียรติเชิญคณะผู้แทนของกระทรวงมหาดไทยเข้าร่วมโครงการนิทรรศการการเรียนรู้สู่คุณธรรมนําชีวิต ในครั้งนี้ ซึ่งผลสําเร็จที่ได้อย่างเป็นรูปธรรมจากโครงการนี้ คือ การสร้างกระบวนการเรียนรู้ และพัฒนาแนวความคิดทางด้านคุณธรรมและจริยธรรม โดยให้ความสําคัญกับบ้าน วัด และโรงเรียน เพื่อเริ่มต้นกระบวนการทางความคิดด้านคุณธรรม จึงจําเป็นอย่างยิ่งที่จะต้องสร้างจิตสํานึกให้ประชาชนและเยาวชน เกิดการรับรู้ มีจิตสํานึกที่ดี และเป็นคนมีคุณภาพต่อไป ด้วยการเสริมสร้างคุณธรรมและจริยธรรมให้แก่พี่น้องประชาชนและเยาวชนไทย โดยเฉพาะพุทธศาสนิกชนได้น้อมนําหลักศีล 5 มาประพฤติปฏิบัติ
ในการดําเนินชีวิตประจําวัน เพื่อให้ทุกคนได้มีคุณธรรมนําชีวิตและมีความสุขในการดําเนินชีวิตด้วย ศีล สมาธิ และปัญญา
สําหรับนิทรรศการที่จัดขึ้นในครั้งนี้ ประกอบด้วย โรงภาพยนตร์สอนศีลธรรม 3 มิติ ซึ่งเป็นสื่อการเรียนรู้ที่สนุกสนานน่าสนใจ และทําให้ผู้เข้าชมเกิดแรงบันดาลใจที่จะ ละเว้นการทําชั่ว หมั่นทําความดี และทําจิตใจให้ผ่องใส นอกจากนี้ จังหวัดสระบุรียังเป็นหนึ่งในจังหวัดต้นแบบที่มหาเถรสมาคมถือเป็นจังหวัดนําร่องของโครงการหมู่บ้านรักษาศีล 5 ที่ประสบผลสําเร็จตามวัตถุประสงค์ โดยมีผู้สมัครเข้าร่วมกิจกรรมโครงการ จํานวน 534,436 คน คิดเป็นร้อยละ 84 ของจํานวนประชากรในจังหวัด และมีการจัดกิจกรรมเชิงคุณภาพ เช่น การจัดโครงการเจริญพระพุทธมนต์และเจริญจิตตภาวนา ทั้งบ้าน วัด โรงเรียน อย่างแพร่หลาย รวมทั้งมีการสรุปบันทึกรายละเอียดของการจัดกิจกรรมอย่างต่อเนื่อง ผ่านระบบเว็บไซต์ สามารถใช้เป็นแบบอย่างได้เป็นอย่างดี
รองปลัดกระทรวงมหาดไทย กล่าวเพิ่มเติมว่านอกจากผลสัมฤทธิ์ที่ปรากฏชัดเจนที่ได้รับจากการเยี่ยมชมโครงการดังกล่าวแล้ว ยังเป็นการสร้างเครือข่ายด้านคุณธรรม จริยธรรม และเสริมสร้างกระบวนการแลกเปลี่ยนเรียนรู้กิจกรรมด้านคุณธรรมจริยธรรมระหว่างข้าราชการหรือบุคลากรในสังกัดกระทรวงมหาดไทย และทุกภาคส่วนที่เกี่ยวข้องอีกด้วย เพื่อนําแนวทางการส่งเสริมให้เกิดการแลกเปลี่ยนเรียนรู้ด้านคุณธรรมและจริยธรรมไปเป็นต้นแบบในการขยายผลและขับเคลื่อนภารกิจด้านคุณธรรมและจริยธรรมของแต่ละหน่วยงานให้บรรลุผลสําเร็จ และหวังเป็นอย่างยิ่งว่า ภารกิจในการส่งเสริมคุณธรรมและจริยธรรม ที่ได้รับความร่วมมือร่วมใจจากทุกภาคส่วน จะเป็นกลไกสําคัญในการพัฒนาประเทศให้เจริญก้าวหน้าอย่างยั่งยืนต่อไป.
ครั้งที่ 107/2560